ไฟแนนซ์ทูเดย์
&#8220;น้ำไหลเปลี่ยนใจปลา เงินตราและเวลาเปลี่ยนใจคน&#8221;
30 ต.ค. 2565

“น้ำไหลเปลี่ยนใจปลา เงินตราและเวลาเปลี่ยนใจคน”
โดย...ทีมข่าวการเงิน
ไม่เฉพาะพนักงานแบงก์เท่านั้นที่เฉ่งแบงก์ชาติยับ แม้แต่พนักงานในวังบางขุนพรหมยังด่ากันระเบิดกับการให้พนักงานมาทำงาน ไหนจะบ้านน้ำท่วม ไหนจะถลกขาอ่อนลุยน้ำท่วมมาทำงาน?
“เวทย์ นุชเจริญ” รองกรรมการผู้จัดการใหญ่ สายงานธุรกิจรายย่อยและเครือข่าย ธนาคารกรุงไทย บอกว่า ผลจากน้ำท่วมกรุงไทยต้องปิดตู้เอทีเอ็มไปแล้ว 427 ตู้ จากที่มีอยู่ 7,000 ตู้ทั่วประเทศ ตอนนี้สั่งใช้รถโมบายออกตระเวนให้บริการประชาชนในเขตน้ำท่วม -คัน 
ลูกค้าที่โดนน้ำท่วมเฉพาะที่ติดต่อมาตอนนี้มีแค่ 80 ราย สินเชื่อร่วม 5,000 ล้านบาท มีลูกค้ารายย่อยขอความช่วยเหลือ 400 ราย ยอดหนี้ 600 ล้านบาท ส่วนใหญ่เป็นสินเชื่อบ้านกะสินเชื่ออเนกประสงค์ 
ส่วนรายใหญ่ยังไม่มีใครติดต่อขอความช่วยเหลือเข้ามา แม้แต่ลูกค้ารายใหญ่ในนิคมอุตสาหกรรมนวนคร 2 ราย ล้วนแต่เป็นบริษัทต่างชาติ ซึ่งแบงก์กรุงไทยให้สินเชื่อหมุนเวียนดอกเบี้ยต่ำเอ็มโออาร์ลบ 2.5% เผื่อจะได้ใช้จ่าย ต้องปรบมือให้ในความมีน้ำใจของแบงก์วายุภักษ์
ใครที่พอมีสตุ้งสตางค์ เตรียมตัวซื้อตั๋วแลกเงินของบริษัท เอสโซ่ (ประเทศไทย) ได้ ล่าสุดบริษัท ฟิทช์ เรทติ้งส์ (ประเทศไทย) ประกาศอันดับเครดิตระยะสั้นของตั๋วแลกเงินอายุไม่เกิน 270 วัน มูลค่าไม่เกิน 1.2 หมื่นล้านบาทในระดับ “F1(tha)”
ธีระชัย ภูวนาถนรานุบาล รมว.การคลัง ออกอาการฉุนปั๊ก เมื่อปรากฏหน้าตาตัวเองในโฆษณาทีวีแจงผลงานของ ธ.ก.ส. จึงโพสต์ข้อความผ่านเฟซบุ๊กว่า กำลังให้เจ้าหน้าที่ยกร่าง Policy Statement เกี่ยวกับการโฆษณาของรัฐวิสาหกิจ เพื่อเน้นเฉพาะข้อมูลแนะนำการแก้ปัญหาต่างๆ ให้แก่ประชาชน จะไม่เป็นเครื่องมือในการโปรโมตนักการเมือง ส่วนโฆษณาของ ธ.ก.ส. ในทีวี ที่มีหน้าของตัวเองโผล่ออกมานั้น ได้ให้ทาง ธ.ก.ส.แก้ไขแล้ว ปรบมือให้หน่อยเพ่...